TULTA JERUSALEMISTA
Tänään puhumme Jeshuan verestä.
Pyhä Henki kunnioittaa Jeshuan verta ja todistaa, että se on totta.
Pyhä Henki kunnioittaa Jumalan Pojan verta, -
ja todistaa, että se on totta.
Kaikki, jotka haluavat kehittää suhdettaan Pyhän Hengen kanssa, -
ja nähdä Jumalan kirkkauden -
ja kasvaa Jumalan Hengen todistuksen mukaan, -
täytyy kunnioittaa Jeshuan verta.
Ilman Jeshuan verta ei ole kirkkautta.
Puhun hengellisestä maailmasta.
Kuten heprealaiskirje sanoo, uskon kautta me ymmärrämme, -
että kaikki se, mitä näemme, on syntynyt näkymättömästä, -
koska Jumala puhui.
On olemassa hengellinen maailma.
Meitä ei oteta siellä vastaan nimemme tähden, -
vaan Jeshuan veren tähden.
On tärkeä ymmärtää, että Jeshuan veren ansiosta -
meidät hyväksytään Jumalan valtakunnassa.
Jumalan enkelit, palvelevat henget, -
"tulen liekit", kuten Psalmeissa ja Heprealaiskirjeessä sanotaan, -
tunnistavat meidät veren perusteella.
Hengellisessä maailmassa meissä on Jeshuan veren leima.
Se on tärkeää.
Samoin oli Tooran aikaan, ja jopa ennen sitä.
Ennen kuin Mooses sai kymmenen käskyä -
kerrotaan Israelin lähdöstä Egyptistä.
Siinä Herra teki ihmeitä karitsan veren tähden.
Se on tuttua pääsiäisenvietosta.
On tärkeä ymmärtää, että sillä, joka ei kunnioita Jeshuan verta, -
ei ole kirkkautta hengellisessä maailmassa.
Miten niin?
Jos uskovalla ei ole ilmoitusta Jeshuan verestä -
eikä hän kiitä Jumalaa Hänen verestään, -
eikä se kiinnosta häntä yhtään, -
se on virhe, jonka meikin saatamme tehdä.
Kun apostoli Paavali karkotti pahoja henkiä, -
ylipapin seitsemän poikaa halusivat tehdä samoin.
He eivät pystyneet siihen.
Muistatteko, mitä se henkien riivaama mies teki?
Hän hyökkäsi heidän kimppuunsa, ja he pakenivat.
He sanoivat pahoille hengille: -
"Minä vannotan teitä sen Jeesuksen kautta, -
jota Paavali julistaa."
Heillä ei ollut tarvittavaa auktoriteettia.
Heillä ei ollut kirkkautta, -
eikä Pyhän Hengen antamaa voimaa.
Miksi henget eivät kunnioittaneet heitä, -
ei Pyhä Henki, eivätkä enkelit?
Siksi, että he eivät kunnioittaneet Jeshuan verta.
Tämä opettaa meille, -
että Jeshuan veri puhuu parempaa kuin Aabelin veri.
Se puhuu itse Jumalalle, kaiken Luojalle.
Jeshuan veri puhuu anteeksiannosta, vapautuksesta, lunastuksesta, -
ja kaikesta siitä, mitä Jeshua on tehnyt.
Jos Jeshuan veri on tärkeä Jumalan valtakunnalle, -
miten paljon tärkeämpi se onkaan meille?
Jos se ei ole sinulle tärkeä, -
harmi.
Silloin et voi korjata sitä siunausten satoa, jonka Jumala sinulle antaa.
Silloin et nauti hengellisestä elämästä.
Siitä on mahdollista nauttia, -
kun Pyhä Henki puhuu meille.
Hengellisestä elämästä voi siis nauttia, kun Pyhä Henki puhuu.
Jos Pyhä Henki ei puhu, siitä ei voi nauttia.
Silloin olet kuin kaikki ihmiset, jotka eivät kuule Pyhää Henkeä: -
nousevat aamulla ja lähtevät töihin, palaavat kotiin, -
kaikki se turhuuksien turhuus, kuten Saarnaaja sanoo.
Mutta jos olet yhteydessä Pyhään Henkeen, -
ja kehität suhdettasi Hänen kanssaan, -
se osoittaa, että kunnioitat Jeshuan verta, -
koska Pyhä Henki puhuu siellä, missä Jeshuan verta kunnioitetaan.
2. Aik. 5:6: -
"Ja kuningas Salomo seisoi arkin edessä ynnä koko Israelin kansa, -
joka oli kokoontunut hänen luoksensa; -
ja he uhrasivat lampaita ja raavaita niin paljon, -
että niitä ei voitu luetella eikä laskea."
He toivat valtavan määrän uhreja Jumalalle, -
kun temppeli oli rakennettu.
Kuten tiedämme, ja olemme opettaneetkin siitä, -
että vaikka Salomo uhrasi niin paljon uhreja, -
ettei niitä pystytty laskemaan, -
Jumala ei tullut sen seurauksena.
Jumala tuli uhrin ansioista.
Pyhä Henki tuli temppeliin veren ansioista.
Veren vuoksi tapahtui se, mistä jae 14 kertoo: -
"...papit eivät voineet astua toimit- tamaan virkaansa pilven tähden; -
sillä Herran kirkkaus täytti Jumalan temppelin."
Uhrista seuraa kirkkaus.
Veri sovittaa synnit, -
jolloin ihminen puhdistuu.
Tooran aikaan ihminen puhdistui yhdeksi vuodeksi.
Voitte tarkistaa, olenko oikeassa.
Jumalalle tuodun uhrin täytyi olla vuoden ikäinen.
Kädet asetettiin uhrin päälle, -
ja kaikki synnit siirrettiin siihen.
Sitten se annettiin ylipapille, -
ja tämä asetti kätensä sen päälle.
Siitä lähtien uhri kuului Jumalalle.
Karitsa teurastettiin, ja ihminen puhdistui synneistään.
Siten Tooran mukaan Jumala antoi hänen elää.
Uhreja tuotiin myös silloin, -
kun haluttiin voittaa sodassa.
Kun Jumala näki veren, Hän lähetti Henkensä ja enkelinsä.
Uudessa liitossa ei ole muuttunut mikään, -
paitsi että Jeshua on sekä Ylipappi, -
että Jumalan Karitsa.
Uudessa liitossa pätee sama periaate.
Yksi asia on kuitenkin muuttunut: -
meidän ei tarvitse tuoda uhreja -
eikä vuodattaa eläinten verta.
Jeshua vuodatti verensä kerran, -
ja se riittää koko elämämme ajan, ja ikuisesti.
Siksi olen selittänyt teille, että kun olemme tehneet syntiä, -
muistakaamme, että Jeshuan veri on ikuista.
Miten Jeshuan veri alkaa toimia elämässämme?
Jeshuan ei tarvitse tulla taas ristiinnaulittavaksi.
Kuvitelkaa, että aina kun uskova tekee synnin tai virheen, -
Jeshuan täytyisi tulla ristiinnaulittavaksi, -
tai muutaman vuoden välein tai joka vuosi! Ei!
Jeshua antoi itsensä uhriksi Pyhässä Hengessä -
ja syntyi Pyhästä Hengestä.
Siksi Hänen verensä on ikuista. Se ei ole Adamin verta.
Jos sinä koko sydämestäsi -
tunnustat virheesi ja syntisi ja pyydät niitä anteeksi, -
Jeshuan veri puhdistaa sinut kaikista synneistä.
Sinun täytyy vain olla vilpitön.
Jumala ei katso sanoihin vaan sydämeen.
Nyt ymmärrämme tämän.
Miksi voimme vaeltaa Jumalan kirkkaudessa, -
ja hengellisen maailman täytyy tuntea meidät?
Miksi sen täytyy tietää nimemme?
Kun ylipapin seitsemän poikaa yrittivät karkottaa pahan hengen, -
tuo saastainen henki sanoi heille: -
"Jeesuksen minä tunnen, ja Paavalin minä tiedän..."
Miksi Paavalista tiedettiin hengellisessä maailmassa?
Ei siksi, että hän oli apostoli tai profeetta, -
vaan siksi, että hän uskoi Jeshuan vereen ja kunnioitti sitä.
Hän puhui siitä ja piti sitä tärkeänä.
Siksi, että hän oli syntynyt hengestä.
Kaikki, jotka uskovat Jeshuaan, ovat syntyneet hengestä.
Siksi Jeshuan veri on meitä varten eikä meitä vastaan.
Haluan muuten mainita erään asian.
Joku sanoi, ettei Jeshuan veri voi tuoda kirousta.
Olen samaa mieltä. Jeshuan veri tuo siunausta, -
mutta vain niille, jotka ottavat sen vastaan -
ja uskovat, että vain ja ainoastaan Jeshuan veri voi puhdistaa, -
ei Tooran noudattaminen, -
eikä omat tekomme tai rukouksemme.
Mikään muu ei tuo meille vapautusta synneistä ja pelastusta, -
kuin Jeshuan veri.
Siksi meidät tunnetaan hengellisessä maailmassa.
Ja mikä parempaa, enkelit kuuntelevat meitä.
Enkelit kuuntelevat niitä, jotka kunnioittavat Jeshuan verta, -
koska nämä tietävät, etteivät he käske enkeleitä, vaan Jumala.
Se, joka kunnioittaa Jeshuan verta, ei luule olevansa enkeleiden isäntä.
Jumala on meidän kaikkien isäntä.
Emme käske enkeleitä, mutta enkelit kuuntelevat ja auttavat meitä -
yksityiselämässämme, perheessämme, -
seurakunnassa, töissä... Enkelit ovat kanssamme kaikkialla.
Ja mikä parempaa, Pyhä Henki on kanssamme ja todistaa meille, -
että olemme Jumalan lapsia Jeshuan veren tähden.
Hän myös todistaa meidän kauttamme, -
kun sanomme, että Jeshua on Messias.
Kun julistamme pelastusta Hänessä, mitä tapahtuu?
Jumala saa kunniaa, ja kun julistamme Hänen Sanaansa, -
ihmiset parantuvat, vapautuvat ja saavat vastauksia kysymyksiinsä.
Miksi? Siksikö, että olemme niin hyviä?
Ei, vaan siksi, että Jumala on uskollinen.
2. Aik. 5 kertoo, että temppeliin tuotiin uhreja, -
ja Jumalan kirkkaus laskeutui kuin pilvi.
Ihmiset kysyvät, miksi sellaista ei tapahdu nykyään.
Se, mikä ennen oli tärkeää, ei ole enää.
Se, mikä silloin oli tärkeää, ei ole enää tärkeää.
Jumalan kirkkaus on annettu sisällemme.
Silloin oli olemassa temppeli, mutta nyt me olemme temppeli.
Ihmiset eivät ymmärrä, että Jumalan kirkkaus asuu sisällämme.
On väärin odottaa jotain ulkoista.
Jeshua Messias on meissä, kirkkauden toivo, -
kuten Paavali kirjoittaa.
Siksi se, mikä oli ennen tärkeää, ei ole enää.
Tänään on tärkeää, -
että Jumalan kirkkaus asuu meissä Jeshuan veren ansiosta, -
ja että me uudistumme ja muutumme Jumalan lapsiksi.
Se on tärkeää.
Ihmiset haluavat nähdä pilven laskeutuvan seurakuntaan.
Siksi jotkut hämmentyvät ja kääntyvät uskonnollisuuteen.
He alkavat noudattaa kaiken maailman käskyjä.
Juutalaisilla on omat käskynsä, kristityillä omansa, -
ja kaikilla muillakin omansa. Se on valtava sekasotku.
He eivät ymmärrä, mitä Uuden liiton kirkkaus on.
Se ei ole sitä, mitä Vanhassa liitossa.
Uudessa liitossa kirkkaus tarkoittaa, -
että sinä muutut Jumalan Sanan ja Jeshuan veren kautta, -
ja koska Pyhä Henki asuu sinussa ja todistaa, että olet Jumalan lapsi.
Nyt tärkeää on se, että sinusta on tullut Jumalan temppeli.
Ja koska kunnioitat Jeshuan verta, annat suullasi kiitosuhrin Herralle.
Ymmärrättekö? Tämä on tärkeää.
Olen nähnyt paljon sellaisia uskovia, -
jotka odottavat pilveä tai jotain ulkoista tapahtumaa.
Se on lapsellista.
Vaikka nämä ihmiset parantuisivat ja vapautuisivat tuhat kertaa...
Olen karkottanut pahoja henkiä heistä monta kertaa, -
mutta mikään ei muutu.
Samat henget ja samat ongelmat pysyvät, -
koska nämä ihmiset eivät ymmärrä.
On tärkeää ymmärtää, että elämme Uudessa liitossa.
Uuden liiton kirkkaus on sitä, Pyhä Henki on yhteydessä sinuun -
ja puhuu sinulle henkilökohtaisesti.
Suomennos: Hannele Lehtoranta